# Meritxell Costa i Romea

Meritxell Costa i Romea (Calella, 11 de novembre de 1983), coneguda com a Txell Costa, és una periodista i empresària catalana especialitzada en màrqueting i negocis. Dona conferències a diverses universitats, nacionals i internacionals.
Va estudiar periodisme a la Universitat Autònoma de Barcelona i es va iniciar als mitjans a Ràdio Pineda. El 2006 va entrar a treballar a la Corporació Catalana de Ràdio i Televisió. El 2011 crea un mapa interactiu on es localitzen els mitjans de comunicació amb perill de tancament. És directora de les consultories empresarials Txell Costa Group -coneguda pel mentoratge d'emprenedors i, especialment, de dones empresàries- i Costa Strategic Partners -centrada en estratègia empresarial per millorar la rendibilitat sense renunciar als valors i l'ètica-. Per tot això, Costa és considerada un referent en el lideratge i empresariat femení.
El 2015 fou escollida una de les cinc dones referents de l'any pel Parlament de Catalunya. El 2017 és escollida «Talent emergent» als premis FemTalent 2017, una iniciativa de la Xarxa de Parcs Científics i Tecnològics de Catalunya (XPCAT) que defensa la igualtat d'oportunitats i el talent femení a l'economia del coneixement. També en aquesta línia, rep el premi eWoman Girona 2018 (categoria Art digital i Xarxes Socials), un reconeixement a la trajectòria professional i lideratge en l'entorn digital i tecnològic. El 2019 fa una gira per Mèxic i Costa Rica on va fer conferències sobre l'apoderament professional de les dones.
A nivell acadèmic, col·labora amb la Universitat Oberta de Catalunya, la Universitat de Girona i l'Institut de Ciències Polítiques i Socials de la Universitat Autònoma de Barcelona, entre d'altres.
Entre les seves col·laboracions en mitjans de comunicació, destaca la seva tasca com a analista d'actualitat i política al programa "El vespre" del canal 24 horas de RTVE.

## Publicacions

* Working Happy. Tot el que et cal per crear la millor empresa del món: la teva (Viena Edicions, 2015)
* Working Happy. Todo lo que necesitas para crear la mejor empresa del mundo: la tuya (Ediciones Invisibles, 2015)
* Consultoría Política (Universidad Camilo José Cela, Centro Internacional de Gobierno y Marketing Político CIGMAP i Editorial Amarante, 2016)
* Liderar en femenino para hombres y mujeres. Guía antigurús para las empresas del futuro (Ediciones Paidós, 2019)

## Referències

* ↑ «Una estona amb Txell Costa: ‘No sé concebre la vida sense sentit de l'humor’». Revista d'Estil, 2014. Arxivat de l'original el 2017-02-02 [Consulta: 20 gener 2017].
* ↑ «Ràdio Pineda estrena Fila Zero». VilaWeb, 2001.
* ↑ «Escaleta del Matí de Catalunya Ràdio Edició Estiu». La Ràdio a la Carta, 2005.
* ↑ ««Senyors, si ens carreguem els mitjans ens carreguem la democràcia»». Diari de Girona, 20-12-2011.
* ↑ «Txell Costa ens explica què és la intraprenedoria». Tinc una idea - Master Class. RTVE, 28-11-2016.
* ↑ Quelart, Raquel «“No pido currículum, contrato a mis empleados por ser buena gente”». La Vanguardia, 06-03-2017.
* ↑ I.B «La gironina Txell Costa guanya un premi Fem Talent». El Punt Avui, 28-01-2017.
* ↑ «“El principal indicador de mi empresa es el amor”» (en castellà). La Vanguardia, 08-05-2019.
* ↑ «El Parlament commemora el dia internacional de la dona». Parlament de Catalunya, 10-03-2015.
* ↑ «L'Observatori, premi fem.talent 2018 en la categoria de Comunicació», 10-03-2018. [Consulta: 2 setembre 2019].
* ↑ Puig Tomàs, Oriol «Elisabet Cañigueral, Marta Roget i Txell Costa, premis eWoman Girona 2018». Diari de Girona, 25-05-2018.
* ↑ Maldonado, Sara. «La generosidad de Txell Costa y Cata Vargas alcanza a México y Costa Rica con su taller: “Trabajar en femenino”» (en castellà). Top News. Arxivat de l'original el 2019-09-02. [Consulta: 2 setembre 2019].
* ↑ «Masterclass sobre marca personal i Linkedin a la UOC, a càrrec de Txell Costa». portal UOC.
* ↑ «Txell Costa i la Fundació Universitat de Girona». web Fundació Universitat de Girona.
* ↑ «Màster en marketing política ICPS-UAB». web ICPS-UAB.
* ↑ «Programa El Vespre, RTVE».

## Enllaços externs

* Txell Costa Group - Web oficial
* Costa Strategic Partners - Web oficial